Isigidimi Sama-Xosa

 Ipepa Lama-Xosa Pambili nto zak’wetu! Lihlaulelwa I 5s. ngonyaka

 Lenyanga kwase kuqaleni

Vol XV. LOVEDALE, SOUTH AFRICA. MAY 1. 1885. No. 190.

Isigidimi Sama-Xosa.

NGOLWE-SIHLANU, MAY 1, 1885.

UMNTAN’-OMHLE U VICTORIA,

Ucopele ukufika ebudaleni obunga wa 66 iminyaka, ngomhla wa 24 walenyanga ingu May, ekumbuza ukuzalwa kwake. Iminyaka yokuba yi Nkosazana elaulayo inga ma 48; yabe izele yintsikelelo. Yanga i Nkosi u Somandla inga naye, apile eminye iminyaka emininzi; abe sekunqabeni; ongeze kwintsikelelo asele elaule ngazo. Zanga nezipitipiti zezwe alipetevo zingadamba; azuze ukonwaba. Anga amapakati, nemilondekaya, ingaza- liswa ngobulumko; zingati imini ezintle kangaka, zize kusibekela, xa izimvi zake bezifanele ukusondela ngoko- nwaba ekupumleni kwake. A! Mntan’-Omhle. A! VITOLIYA, ukubusa kuwe ngubanina ongakudelayo? Imini yokuvela kwako ngubanina ongayi bukiyo?

KODE KUBE LIDLUKA.

Abalesi be Sigidimi bokumbula inteto yenyanga edluleyo eyayikanyela inteto ezabonakala kwipepa apa, zigxeka i Lovedale. Ke kodwa namhla asizi kungena kulonto. Into esifuna ukuqongela kwayona, ikwa yinyaniso ebuye yavela kwakona, ebonisa ukuba i Lovedale okunene isemi kwasendaweni yayo endala malunga nokucuma, nokupuhla komsebenzi wayo, nokugcina isikundla sayo ekudweleni kolo gqatso lwase mfundweni nezinye indawo ezikule Koloni. Akungakuqayisa siyiteta nje lendawo ; kubulela ku Tixo, ongu Mniki-mpumelelo, no Momelezi wabasebe- nzeli Bake, pakati kwenkalo ezininzi ezidanisayo, zimbi zivela apo bekufanele ukuvela inkutazo.

Sizikankanya nje ezindawo zokuvula lomhlati wendaba, senziwa kuba kwaseloko kuko umbungu opehlayo, obangele ukuba lompehla yawo iqole abaninzi, esekude kwangena abanye esibaziyo, esibe singabalindele ukuba bangalungena olo luhlu. Asikubabiza ngamagama, bayazazi ngokwabo. Linye kodwa iqalo esingalisebenzisa lisifanele isenzo sabo, leli,—I Mus’ukulahla imbo yako ngo Poyiyana.”

Kube kuko uviwo emfundweni Iwe Cape University, oluyi Elementary School Examination kuyo lenyanga ingu April, kwaza ke kwatunyelwa lamagama eniwabonayo arozileyo ngezants’apa. Lilonke inani lamagama abetunyelwe kwindawo ngendawo kule Koloni, kutiwa ngati libe ngapezulu kwa makulu asixenxe. Apumeleleyo ke sixelelwa lucingo ukuba ngamakulu mahlanu, anama- shumi omabini anesihlanu (525); kwelonani kupumelele amakulu omabini, anamashumi mahlanu anesihlanu (255), kudidi lokuqala (First Class). Asikaqiniseki bunyaniso bala manani. kuba i Government Gazette apo acwangciswe kona ayikafiki sizibonele ngokwetu, side sipume nje Isigidimi- Esikubalayo ngoku sikuxelelwe ngumhlobo osazise ngocingo. asikaziva ukuma kwezinye indawo.

I Lovedale ibitumele amagama alishumi linesibini (12), apumelela alishumi elinanye (11), kwasilela mnye. Kunjalo nje igama lokuqala kuyo yonke i Koloni lelase Lovedale, u William G-. Bennie, unyana womnye umfundisi -walapa.

La ke emi ngezants’ apa, ngalomagama ase Lovedale

abapumeleleyo, nohlobo omi ngalo ngo kulandelana kwawo okupumeleleni. Ngawo la:-—■

UDIDI LOKUQALA.

Ukuma eluhlwini Igama.

|  |  |  |
| --- | --- | --- |
| 1. | William G. Bennie ... | Lovedale. |
| 96. | Martha Clack ... ... | ,, |
| 138. | Samuel Maqula ... ... | ,, |
| 153. | Cecilia Msikinya... | ,, |
| 251. | Joseph D Mtombeni | ,, |
|  | UDIDI LWESIBINI. |  |
| 286. | Naphtali Kumalo | ,, |
| 333. | John P. McGillivray | ,, |
| 383. | Bernard Matete .. | ,, |
| 429. | Annie Makunga ... |  ,, |
| 458. | Catherine Dick ... |  ,, |
| 491. | Matilda Sobikwa... |  ,, |

Ukuba kuhle umlisela wakowetu upahlwe ngu mtinjana wakowawo kolu luhlu, bonke bepumelele ngokuncomekayo! Siyavuyisana nabahlotyana betu abahlelwe leli tamsanqa, kunye nabazali babo ababa xelengelayo. Singa kodwa bangazi ukuba lempumelelo yabo kukona ingu “ A ” woku- qala kwibanga le mfundo ; ke ngoko abakagqibi. Enye into, esona siqamo soba namandla kuku yisebenzisela koku- lungileyo imfundo abasayi qwebayo, bakuba kaloku bade bayifeza. Umsebenzi wezwe abahleli kulo usemninzi ubudenge e Africa buse bukulu.

“UBABUKUQELA NTONINA ABANTU NXELE? ”

Watsho umfo ka Gaba, ngemini ezazimbi kulomzi ka Sivanxa, ngokuhla leyo into pezu kwezinye ezibe seziwenzele igxuba umzi. Kube kuko ukungqabalaza kwamaziko, namahlelo atile, (anje ngo-Nontshinga-Zankomo”) ngenxa yempambano ka Ngqika no Ndlambe, ngo Tutula ; waye nom-Rotshoza opezulu, onje nge Siqabe, uselukwa luluncu olumashiyi. Kukwelo xa ke evela nje u Nxele, umzi ube uzikina ngezikina ezingahlangeneyo. Omnye ubusele uko- lwe kukupatwa ngu Ndlambe, omnye ngu Ngqika, Oma Kwane sebe lelinye ihlelo elikwa bungqabalaza, kususela kwimini zokubanjwa kuka Rarabe e Mandluntsba, asel' esuka ebeka kweli pakati alandela kwa u Ndlambe amabandla ka Tyahra (uyise’mkulu wo Kama aba). Ke kute umzi use zindidi-ndidi ezinjalo, wabona u Nxele ukuba lento ubukosi ifunyanwa busulu kwixesha lokuqi- pukelana kobukumkani. Wangena ke nje ngencuka wawubukuqa umzi efuna igama,

Uvele apo u Ntsikana nalo mbuzo, esala ezonto zibe zitetwa ngu Nxele. Wati u Ndlambe ukumpendula u Ntsikana, “ Yenza kuhle ka bawo indlebe zobetana.” Ute nomzi wakwa Ndlambe wambonga kwade kwatshona nenkaba u Nxele, ebona yena ukuba uyamonelwa ngu Ntsikana ewongeni lake asel’enalo, nasaya kuba nalo, kuba ubesele licamagu, into ke leyo ebibekwe nayiyipina inkosi, ngazwinye eyona nkosi inkulu.

Xa ke silapo, sikumbuza lombuzo ka Ntsikana nje,kungokuba kuko nelinye, kwa izwi lake, elingumyolelo nelifa esizweni esintsundu, eliyakuti ukuba lisetyenziswe ngendlela yalo kulunge, libe namava; ize liti ukuba ligqwetiwe libe nelishwa kwabo baligqwetileyo, baze ke ngoko babe baya- bukuqwa ngabomi ngo Nxele bezi mini, abavele kwangalo nteto kanye yake, yokutanda ukunceda uhlanga lwakowabo.